לתושבי חופית שלום! נובמבר 2014

ברצוני לשתף אתכם כנציג חופית במועצה במספר נתונים וכיצד אני רואה את אופן הפעילות ותפקוד המועצה והעומד בראשה.

יואל פלגי (הצנחן) כותב בספרו "רוח גדולה באה" את המשפטים הבאים:

"נשלחת ולא חזרת יצאת גיבור,

חזרת אתה עומד בפני חקירה,

לא יצאת אתה השופט."

מכאן ניתן להקיש שלבקר זה קל מאוד.

מועצת עמק חפר על 41 הישובים + בית חזון וקדמה, עם אוכלוסייה של למעלה מ – 42,000 תושבים עם 11,000 בני פחות מ- 18 הנכללים במערכת החינוך (כשמערכת זו פועלת על בסיס החלטה עקרונית של ראש המועצה לא להשאיר אף תלמיד מאחור ולמצוא לכל ילד בכל מצב מסגרת חינוכית תואמת).

מועצה שתושביה מדורגים על ידי משרדי הממשלה בדרוג סוציו אקונומי הגבוה 8 ( והדימוי הסוציאליסטי של מה שניקרא ההתיישבות העובדת שמצביע כביכול על שיוך פוליטי, דבר המשפיע ישירות על גובה התמיכה והעזרה שהמועצה זוכה לו מהשלטון המרכזי). מועצה שעירית נתניה והעומדת בראשה מנסה לנגוס ממנה שטחים ומנסה להצר צעדיה בפיתוח שטחי תעשיה ובכך למנוע ממנה הכנסות ארנונה. הם כולם יחד וכל אחד לחוד שדה המשחק.

גם אחרי כמעט שנה כחבר מליאה קשה לי לעמוד את הקף וקשת הפעילות שראש המועצה, מנכ"לית המועצה וכל הצוות הרחב העומד לרשותם עוסק בו.

רוב הציבור נחשף לדברים הנוגעים לו ישירות ארנונה, ביוב, מיחזור, הסעת תלמידים, הרחבת מוסדות חינוך, נושא טיהור המים להשקיה, חקלאות לצד שימור איכות סביבה (הדברה ביולוגית וכד),הגמלאים, תכנון ובניה ,בטחון, מאבק על כביש 2, על כביש 4, על הכבישים האדומים כפר הרואה – אחיטוב כביש בת חפר - יד חנה וכמובן המאבק בנושא הגז.

ראש המועצה מביא בפני המליאה שבה אני חבר את אותם נושאים שהחוק מחייב אישור המליאה. הצגת הדברים בפני חברי המליאה באה אחרי עבודת מטה של בעלי התפקידים המקצועיים ואחרי התייעצות עם כ- 15 חברי הנהלה מתוך 41 חברי המליאה המשמשים כדירקטוריון.

(ראש המועצה לא נוהג לקיים לובינג לפני הבאת הדברים להצבעה במליאה. 15 חברי ההנהלה נבחרו על ידו והחלטות המובעות להצבעה כבר קיבלו חותמת של חברי ההנהלה).

בכל זאת המליאה אינה חותמת גומי וישנן לא מעט החלטות שאינן מקבלות אישור, החלטות שנידחות עד קבלת נתונים נוספים וברור צדדים לא מובנים והחלטות שנידרש להם שינוי מהותי.

חברי המליאה נמצאים ושותפים ב- 9 ועדות חובה ו- 6 ועדות משנה ובעוד מספר תת ועדות שעוסקות בפעילות עד הוק.

אחת ההפתעות שהייתה לי היא מספר השעות בהתנדבות, המסירות, ההשקעה והמקצוענות, שדרשה שעות לימוד והתמצאות בחומר של מספר לא קטן של חברים בוועדות (נכנסים להגדרה משוגעים לדבר) ולא רק בנושאי איכות סביבה ,חינוך והמאבקים הגדולים.

אני לא חושב שיש מקום לכך שאשתף באותם נקודות שנמנעתי, שהצבעתי נגד,שמתחתי ביקורת כולל ביקורת אישית. נבחרתי על בסיס אמון שאני מיצג הן השקפת עולם והן את הישוב.

מרוח הדברים של שורות אלה צריך להבין שהסיכום הוא חיובי מאוד.

יש לא רק רצון טוב. יש תכנון, יש ביצוע ,יש קשיים, יש מאבק יש פשרות יש הצלחה חלקית ויש הצלחה מלאה. כל זאת בזכות העוסקים במלאכה.

אני חבר בוועדה לאיכות סביבה, בתת וועדה לתיירות, ובוועדה לתשתיות לאומיות.

בכבוד רב

גדעון ברי